<classify> Haruna Niyonzima sasa ni mali ya klabu ya AS Kigali ya kwao Rwanda baada ya kukamilisha taratibu za usajili wake na kusaini mkataba wa mwaka mmoja. Kiungo huyo 29 amewahi kuwa moja ya wachezaji muhimu wa klabu ya Yanga na baadaye mwaka 2017 kujiunga na Simba ambapo ndipo alipomalizia safari ya soka lake nchini Tanzania baada ya klabu hiyo kuamua kuachana naye rasmi. Niyonzima alijiunga na Yanga mwaka 2011 akitokea klabu ya APR ya nchini kwao Rwanda na kuitumikia kwa kipindi cha muda wa miaka takribani sita na kutwaa ubingwa wa Ligi Kuu Bara kwa misimu minne akiwa na mabingwa hao wa kihistoria. Baada ya mkataba wake kumalizika Msimbazi, fundi anajiunga na Klabu ya AS Kigali ambao ni wawakilishi wa Rwanda katika Michuano ya Kombe la Shirikisho Barani Afrika. Niyonzima ametua nchini kwao Rwanda ambako ana historia ya kutwaa ubingwa wa Ligi Kuu Rwanda Mara tatu. Niyonzima pia anaondoka nchini akiwa na historia ya kuwa mchezaji pekee kutwaa ubingwa wa Ligi Kuu Bara mara tano mfululizo akiwa miamba wawili wa soka ambao ni Simba na Yanga.  <topic>: michezo 